**Javnozdravstveni projekt: PRETEŽNO VEDRO aktivnosti ZIDOVI NISU PREPREKE**

**Cilj projekta:** cilj zaštita i unapređenje mentalnog zdravlja djece i mladih

*Nositelj projekta Nastavni zavoda za javno zdravstvo Splitsko-dalmatinske županije- Služba za mentalno zdravlje u partnerstvu sa Školom likovnih umjetnosti* i *Obrtno tehničkom školom* nastavlja i ove godine kontinuiranu suradnju koja će završiti projektnim ishodom uređenja i oplemenjivanja školskog dvorišta ovom prigodom u Obrtno tehničkoj školi. Projektne aktivnosti su mjesto susreta te dio programa Mjeseca borbe protiv alkoholizma i dr. ovisnosti navedene Službe u suradnji sa odgojno-obrazovnim institucijama. Navedeno je i u skladu sa preporukom preporuke više savjetnice Agencije za odgoj i obrazovanje Alme Rovis Brandić, zadužene za školske preventivne programe:

„*Mjesec borbe protiv ovisnosti* svake se godine u svijetu pa tako i u Hrvatskoj obilježava u razdoblju od 15. studenog do 15. prosinca. Cilj obilježavanja je upozoriti cjelokupnu javnost na problem zlouporabe svih sredstava ovisnosti, a osobito droga te potaknuti sve subjekte u društvu na aktivnu borbu protiv ovisnosti i zlouporabe droga u cilju poduzimanja zajedničkih akcija za uspješno suprotstavljanje ovom ozbiljnom problemu današnjice.

Učenici Škole likovnih umjetnosti i učenici Obrtne tehničke škole pod mentorstvom svojih profesora Vanje Rogošić Ojdenić i Katarine Bonačić izradom likovnih predložaka na temu komunikacije, kroz asocijativni rad s učenicima tijekom praktične nastave ostvaruju zanimljive ideje. Odlučuju se za prikaz komunikacije kroz simbolične kocke različitih boja i dimenzija u kojima se nalaze osobne misli i asocijacije. Nošeni idejom Voditeljice projekta Mirele Grbić stručne suradnice iz Službe za mentalno zdarvlje, prof., da „zidovi nisu prepreke“ već poticaj za prihvaćanja različitosti koja ujedno zahtjeva i toleranciju i promjenu u nama i oko nas. Suradnja i komunikacija nastaje slaganjem i preklapanjem tih kocaka, koje sada više nisu pravilne i krute strukture. Učenici bojaju zid u neutralnu boju, pa zatim prenose predloške s papira na zid i oslikavaju ga, pod budnim okom i trudom svojih mentorica te suradnjom svi dionika koji su uključeni u projekt. Istovremeno, učenici zanimanja stolar i drvodjeljski tehničar dizajner bave se izradom klupa. Pod vodstvom nastavnika Božidara Marinovića dizajniraju i razrađuju koncept klupe, a zatim u školskoj radionici uz nadzor nastavnika Zvonka Mikulčića i Domagoja Tomaškovića izrađuju drveni kalup za betonski dio klupe, kao i drveno sjedište.

Sve navedeno nužno je kako bi se podigla razina svijesti javnosti o ovom problemu te kako bi se zajedničkim naporima pridonijelo ostvarivanju našeg zajedničkog cilja učinkovite preventivne mjere protiv svih oblika nasilnih ili ovisničkih ponašanja. Različite aktivnosti koja će se provesti 2017. godine tijekom *Mjeseca borbe protiv ovisnosti* imaju zadaću dodatno upozoriti i potaknuti sve subjekte na suradnju u rješavanju problema svih oblika. ovisnosti

Kroz ishode projektnih aktivnosti oplemenjeno je i školsko dvorište, ali i potaknuto zajedništvo, komunikacija i suradnja vršnjaka kroz niz praktičnih aktivnosti kojima se promovira njihova struka i stručne kompetencije. Također i nastoji unaprijediti prihvatljive oblike ponašanja te umanjiti vršnjačko nasilje ili druga rizična ponašanja. Školsko okruženje je postalo mjesto druženja i susreta te potvrdilo poruku da zajedništvom možemo daleko više.

Podsjećamo obilježavanje *Mjeseca borbe protiv ovisnosti* provodi se putem šire društvene akcije na nacionalnoj i lokalnoj razini, a s ciljem promoviranja zdravih stilova života, podizanja razine svijesti javnosti o štetnim zdravstvenim i socijalnim posljedicama ovisnosti te pružanja pomoći obitelji, osobito odgojnoj funkciji roditelja u prevenciji ovisničkog stila življenja. Pri obilježavanju mjeseca borbe protiv ovisnosti izuzetno je važna suradnja s medijima koji u okviru svojih emisija/informativnih prostora trebaju osmisliti i prezentirati medijske projekte koji bi razmatrali problem ovisnosti s različitih razina, kao što su edukativno-informativni članci o problemu ovisnosti, edukativno-informativne emisije o ovisnosti i suzbijanju zlouporabe droga s posebnim osvrtom na poboljšanje zaštite zdravlja djece, mladeži i obitelji i promoviranje zdravih stilova života te kontinuirano praćenje preventivnih aktivnosti koje se u Splitsko-dalmatinskoj županiji provodi sveobuhvatno.

Otvorenje novouređenog školskog dvorišta održat će se **u petak, 24.11.2017. u 10,00 sati** u predvorju škole.